Aalborg Stiftstidende, 1846-10-29
Den 20de de helligholdtes i Stege et sjeldent Guldbryllup af Kjøbm. Christopher Hage, i sit 88de Aar, fuldkommen karsk paa Legeme og Sjæl, og Christiane Anne Hage, født Just, 68 Aar gl. Kl. 2 gik de ledsagede af deres talrige Slægt, 4 Sønner og 3 Døttre med deres Ægtefæller og Børn, op til den med Efteraarsblomster festligt smykkede Kirke, hvor Husets Venner og en talrig forsamlet Menighed modtog dem med hjertelig Deeltagelse. Efterat en Sønnesøns Hjemmedaab var bleven confirmeret, hvortil Guldbrudeparret vare Faddere, satte de ærværdige Gamle og deres Slægt sig for Alteret, hvorfra Sognepræsten Hr. Provst, Ridder Smith tiltalede dem af et rørt Hjerte, og vidnede for Gud, hvad enhver af de Mange, som vare tilstede, maatte sande, at de havde levet et ømt og trofast Ægteskab med hinanden. Alene af denne Grund maatte Festen vække Alles Deeltagelse; men her var noget Mere, som gjorde den til en Folkefest. J 55 Aar har den hæderlige Olding været Kjøbmand og drevet den betydeligste Kornhandel i Byen, som endnu fortsættes af ham i Compagni med en Søn, Han har i denne Række af Aar havt den vigtigste og gavnligste Jndflydelse paa Øens Agerdyrkning ved at opmuntre Bønderne til større Omhu for Producterne, og ved Korn tørring var han den Første, som behandlede Kornet, der af skibedes til Udlandet. Jkke at tale om hans vidtløftige Bygninger, han opførte, Skibe han byggede, og de mange Haandværkere, Søfolk og Dagleiere, der ved hans Virksomhed erhvervede Brødet, saa har han, siden Faderens Død 1791 og indtil for 5 Aar siden, virket for Byens Havnevæsen, været Forligelsescommissair og Medinspecteur ved Møens Tugt- og Forbedringshuus i mange Aar. J alle disse ulønnede Forretninger har han udviist ligesaa stor Dygtighed som Jver, Retsindighed og den utrætteligste Menneskekjærlighed. Det var derfor intet Under, at Byens og Øens Embedsmænd og Kjøbmænd, af hvilke flere ere oplærte til Handelen hos ham, kom at lykønske det høitagtede Brudepar, og at hans Medborgere ved et Fakkeltog og en Sang hædrede Christopher Hage som Byens ældste og ypperste Borger. De gamle Ægtefolk tælle paa denne Dag 8 Børnebørn og 3 Børnebørns Børn til Erstatning for de 2 Sønner, de have mistet, af hvilke den ældste Johannes Hage har efterladt sig et hæderligt Navn som Skribent og Statsborger, (Brl. T.)"Slag. Av." beretter: Løverdagen den 3die ds. blev et nyt Fattighuus for Kirkehelsinge og Drosselberg Pastorat indviet ved Tale af Menighedernes Præst og ved Sang før og efter Talen i Overværelse af endeel af Sognenes Beboere. Dette Fattighuus, hvis Bestemmelse er deels at optage de af Sognenes Fattige, der ikke selv kunne forskaffe sig Huusly, deels i samme at skaffe dem beskjæftigelse og nogen Fortjeneste især ved en i Tiden muligen oprettet Arbeidsanstalt, er bygget paa Grændsen imellem begge Sognene, opført af Kampe steens Grundmuur og indeholder 3de Værelser til Familier, 11 Leiligheder for enkelte Personer, et stort fælleds Opholds og Arbeidsværelse, Bryggers= og Vadskehuus samt 3de Kjøkkener. Omkostningerne ved Fattighusets Opførelse ere dækkede deels ved Fordeling paa Communen, deels ved en meget betydelig contant Gave af en Godseier, ligesom en anden Godseier velvillig er kommen Stiftelsen til Hjælp ved Løfte om stadigt gratis at forsyne den med fornøden Jldebrændsel. Communen haaber ved denne Anstalt at bespare meget betydelige Udgifter til Leie af Huse til Boliger for de Fattige, og ved at skaffe Fattiglemmerne Fortjeneste ved stadigt Arbeide i Fattighuset efter Enhvers Evne at kunne meget nedsætte det forhen betydelige aarlige Fattigbidrag.